recursal/SuperWikiNEXT-32B huggingface dataset:
HNoMS Stord
HNoMS Stord adalah sebuah kapal pembinasa dari kelas "S" yang berkhidmat semasa Perang Dunia II. 

HNoMS Stord menggunakan nombor pengenalan G 26 dan dibina oleh J. S. White & Co, di Cowes, England. Kerja pembinaan bermula pada 25 Februari, 1942 dan ia dilancarkan pada 3 April, 1943. Kapal ini ditauliahkan pada 6 September, 1943. Kapal ini mempunyai berat penuh 2400 tan dan pada asalnya dilancarkan sebagai HMS Success, tetapi dipindah khidmat kepada Tentera laut Diraja Norway pada 26 Ogos 1943. 

HNoMS Stord terlibat dengan penenggelaman kapal Scharnhorst dalam tahun 1943 semasa Pertempuran North Cape. Pada satu ketika, kapal ini mendekati kapal Scharnhorst sehingga jarak 1,500 ela untuk menembak kapal itu dengan meriam. Pegawai Pemerintah HMS Duke of York Kapten Guy Russell berkata, "… kapal pembinasa Norway Stord menjalakan serangan paling berani semasa pertempuran ..’

Dalam tahun 1944, kapal ini bersama-sama menyokong operasi penaklukan Normandy semasa pendaratan pada D-Day pada 6 Jun 1944. Dalam tahun 1946, kapal ini dibeli secara rasmi oleh Norway dan berkhidmat sehingga tahun 1969. Kapal ini dijadikan besi sekerap di Belgium.
**Hartford** ialah ibu negeri Connecticut, Amerika Syarikat.

Pelbagai puak tinggal di dalam atau di sekitar Hartford pasa zaman silam mahupun masa kini, semuanya tergolong daripada kaum Algonquin. Berdasarkan bancian Amerika Syarikat, bandar ini mempunyai keluasan 47km2. Hartford berada dalam zon iklim kebenuaan lembap (Köppen Dfa) dan tergolong dalam kumpulan zon hardi USDA 6b, dan menurun ke 6a di bahagian utara, barat dan timur dari lembah Sungai Connecticut.

Mengikut bancian pada tahun 2010, terdapat 124775 orang, iaitu 44986 rumah tangga dan 27171 keluarga yang tinggal di bandar ini. Hartford ditadbir dengan jenis ketua berkuasa dalam sistem majlis ketua bandar. Kawasan perniagaan utama, termasuk Bangunan Ibu Negeri, Rumah Negeri Lama, serta beberapa muzium dan kedai terletak di pusat bandar Hartford. Hartford merupakan tempat antarabangsa bersejarah industri insurans dengan syarikat seperti Aetna, Conning & Company, The Hartford, Perkhidmatan Perubatan Harvard Pilgrim, Syarikat Phoenix dan Hartford Steam Boiler yang berpusat di bandar ini, serta syarikat seperti Travelers dan Lincoln National Corporation yang memiliki penglibatan besar di bandar ini. Surat khabar harian Hartford Courant ialah surat khabar terbitan berterusan yang paling tua di negara AS, dan ditubuhkan pada tahun 1764. Pasukan Serigala Hartford dari Liga Hoki Amerika bermain hoki ais di Pusat XL yang terletak di pusat bandar Hartford. Hartford merupakan tempat kediaman untuk banyak orang ternama dalam sejarah, seperti penulis kamus Noah Webster (17580-1843), pencipta Sam Colt (1814-1862) dan pemaju industri serta ahli kewangan J.P. Morgan (1837-1913).

Rujukan
-------

1. ↑  Office, Enter your Company or Top-Level. "DECD: DECD:Connecticut Population, Land Area, and Density by Location". *www.ct.gov* (dalam bahasa Inggeris). Dicapai pada 2017-04-30.
Siri ***Conflict*** ialah sebuah permanian video ber-genre bidik taktikal yang dikembangkan oleh Pivotal Games. Setiap permainan dalam siri, dapat respons bagus tapi senarai kritkan datang silih berganti.

Siri utama
----------

### *Conflict: Desert Storm* (2002)

Rencana utama: Conflict: Desert Storm
*Conflict: Desert Storm* mengangkat cerita dari antara perang yang tak berkesudahan antara Tentera Perang Amerika dan Angkatan Tentara British. Set di perang teluk Persian.

### *Conflict: Desert Storm II: Back to Baghdad* (2003)

Rencana utama: Conflict: Desert Storm II: Back to Baghdad
*Conflict: Desert Storm: Back to Baghdad* mengangkat cerita yang sama dengan game pendahulunya, dan pemain dapat bertemu dengan watak baru.

### *Conflict: Vietnam* (2004)

Rencana utama: Conflict: Vietnam
*Conflict: Vietnam* mengajak pemain untuk berperang di perang Vietnam. Dua tentera sebelumnya tidak ikut serta dalam permainan ini.

### *Conflict: Global Terror* (2005)

Rencana utama: Conflict: Global Terror
*Conflict: Global Terror* membawa pemain ke perang era modern.
**Fantasi gelap** ialah subgenre karya sastera, artistik dan sinematik fantasi yang menggabungkan tema fantasi yang mengganggu dan menakutkan. Ia sering menggabungkan fantasi dengan unsur seram atau mempunyai nada gelap yang suram atau rasa seram dan gerun.

Definisi
--------

Definisi ketat untuk fantasi gelap adalah sukar untuk dihuraikan. Gertrude Barrows Bennett telah dipanggil "wanita yang mencipta fantasi gelap". Kedua-dua Charles L. Grant dan Karl Edward Wagner dikreditkan untuk penciptaan istilah "fantasi gelap"—walaupun kedua-dua pengarang itu menerangkan gaya fiksyen yang berbeza. Brian Stableford berpendapat "fantasi gelap" boleh ditakrifkan secara berguna sebagai subgenre cerita yang cuba "menggabungkan unsur fiksyen seram" ke dalam formula piawai cerita fantasi. Stableford juga mencadangkan bahawa seram ghaib yang berlatarkan dalam dunia nyata secara utamanya ialah satu bentuk "fantasi kontemporari", manakala seram ghaib berlatarkan dalam "dunia sekunder" secara sebahagian atau keseluruhannya harus digambarkan sebagai "fantasi gelap".

Selain itu, pengarang, pengkritik dan penerbit lain telah menggunakan fantasi gelap untuk menerangkan pelbagai karya lain. Walau bagaimanapun, kisah-kisah ini jarang berkongsi persamaan sejagat di luar kejadian alam ghaib dan nada yang gelap dan sering merenung. Akibatnya, fantasi gelap tidak dapat disambungkan dengan kukuh kepada set kiasan yang menentukan. Istilah itu sendiri mungkin merujuk kepada cerita secara kolektif yang sama ada berasaskan seram atau berasaskan fantasi.

Sesetengah penulis juga menggunakan "fantasi gelap" (atau "fantasi Gothic") sebagai penerangan alternatif kepada "seram", kerana mereka merasakan istilah terakhir itu terlalu menyeramkan atau jelas.

Rujukan
-------

1. 1 2 3  Stableford, Brian, "Dark Fantasy", in *The A to Z of Fantasy Literature*,(p. 97), Scarecrow Press,Plymouth. 2005. ISBN 0-8108-6829-6
2. ↑  "The Woman Who Invented Dark Fantasy" by Gary C. Hoppenstand from *Nightmare and Other Tales of Dark Fantasy* by Francis Stevens, University of Nebraska Press, 2004, page x. ISBN 0-8032-9298-8.
3. ↑  *The Greenwood Encyclopedia of Science Fiction and Fantasy: Themes, Works, and Wonders*, Volume 1, edited by Gary Westfahl, Greenwood Publishing Group, 2005.
4. ↑  "Karl Edward Wagner". Darkecho.com. Diarkibkan daripada yang asal pada 2012-05-11. Dicapai pada 2014-03-21.
5. ↑  Stableford, Brian, "Horror", in *The A to Z of Fantasy Literature*,(p. 204), Scarecrow Press, Plymouth. 2005. ISBN 0-8108-6829-6

Pautan luar
-----------

* "On Dark Fantasy"—esei pengarang Lucy Snyder tentang perbezaan antara seram "tulen" dan fantasi gelap.
**Emping padi** merupakan sejenis makanan ringan yang diperbuat daripada butiran jenis beras pulut.

Gambaran umum
-------------

Padi yang ditanam untuk mendapatkan beras dibahankan sebagai emping adalah padi pulut yang lewat ditanam khas sebagai penutup musim menanam padi; padi jenis ini biasanya lebih lambat masak dan akan dituai semasa masih muda hijau. Butir-butir beras padi muda ini direndam penuh dalam air selama tiga hari.

Padi ini digoreng, digemal dan dilerai sebelum ditumbuk dengan menggunakan lesung kayu; ia ditumbuk dan ditampi untuk dibuang sekamnya. Gula dan kelapa parut akan dicampurkan bagi menghasilkan emping dan renga sebagai satu resmi yang menjadi tradisi dikalangan pesawah.

Hubungan dengan budaya
----------------------

Pesta mengemping padi kebiasaannya menjadi satu acara yang dinantikan kerana pada masa dahulu, pada ketika itu lah para pemuda kampung dapat mencari pasangan hidup atau gadis-gadis kampung bergaul di bawah pengawasan orang-orang tua. Di Kampung Lonek terletak di Jempol, Negeri Sembilan yang masih mengekalkan acara mengemping padi sebagai acara tahunan sehingga sekarang. Di kawasan ini juga wujudnya suatu alat muzik dikembangkan disebut sebagai *tumbuk kalang* yang sering dipertontonkan di pesta keramaian seperti perkahwinan.

Rujukan
-------

1. 1 2 3  Manshhor Mansor; Mohd Kipli Abdul Rahman (2013). *Merekayasa Kearifan Tempatan: Alam dan Manusia*. Pulau Pinang, Malaysia: Penerbit Universiti Sains Malaysia. m/s. 20. ISBN 978-983-861-629-4.
2. ↑  Alias Zakaria; Mastura Mohamed Berawi (2017). "5: Busana Persembahan Kebudayaan dan Kesenian". *Busana Tradisional Negeri Sembilan*. Shah Alam, Selangor: Universiti Utara Malaysia Press. m/s. 42. ISBN 978-967-2210-30-6.

Pautan luar
-----------

* "Emping Juadah Muafakat" (20 Julai 2020), episod dokumentari *Majalah 3* di TV3 Malaysia.
* "Warisan Pembuatan Emping dan Ringgi di Kedah - Pengenalan". Perbadanan Perpustakaan Awam Kedah. Dicapai pada pada 11 Januari 2011. Check date values in: `|accessdate=` (bantuan)
**Empirisisme** adalah suatu aliran falsafah yang menyatakan bahawa semua pengetahuan diperolehi atau berdasarkan pengalaman. Dengan itu, ia juga menyatakan bahawa semua kenyataan berkenaan pengetahuan terhadap dunia hanya boleh dijustifikasikan oleh pengalaman. Epicurus adalah tokoh Yunani yang menyebarkan aliran rasionalisme berpendapat bahawa pancaindera adalah asas kepada ilmu yang benar. Pendirian yang sama juga didukung oleh golongan stoisisme, yang mendakwa bahawa sejak manusia dilahirkan jiwanya ibarat kain kosong (empty tablets) tetapi akan menerima corak yang mewarnainya. Corak ini akan membentuk imej-imej yang seterusnya melahirkan fikiran-fikiran teretentu. Baik Epicurus mahupun stoicisme meyakini bahwa ilmu berpunca dari pancaindera, atau dari luar, bukannya dari akal fikiran.

Tokoh-tokoh Barat moden yang mengembangkan aliran empirisisme ialah John Locke (1632-1714), yang menganggap manusia dilahirkan dengan akal yang kosong, yang baru dicorakkan oleh pengalamaan indera kemudiannya. Aliran ini turut didokong oleh David Hume (1711-1776) dan Auguste Comte. Kemuncak aliran emperisisme ialah kemunculan aliran positivisme oleh Auguste Comte menerusi tiga teori tiga proses sejarah manusia, yang bermula dengan tahap teologi, diikuti tahap metafizik dan akhirnya tahap positif. Pada tahap positif inilah manusia dikatakan tidak lagi memerlukan agama dan spekulasi falsafah, sebaliknya lebih memerlukan dan meyakini ilmu pengetahuan yang berasaskan pengalaman positif, iaitu melalui pancaindera. Selepas itu timbul aliran neo-positivisme yang menyambung tradisi empirisisme Comte, yang dikembangkan oleh kelompok Vienna Circle yang menamakan aliran mereka positivisme logik atau empirisisme logik. Perkembangan aliran positivisme dalam bentuk ekstrem telah melahirkan aliran sensasionalisme yang hanya mengiktiraf pengalaman indera sebagai satu-satunya sumber ilmu pengetahuan yang sah dan benar. Antara tokoh-tokoh aliran sensasioanlisme ialah dari Perancis seperti Condillac (1715-1780), Helvitius (1715-1771). Dalam menghadapi pertentangan di antara aliran rasionalisme dan aliran empirisisme, maka muncul pula aliran falsafah idealisme Immanuel Kant yang cuba untuk menggabungkan kedua-dua unsur rasionalisme dan empirisisme sebagai dua sumber yang saling melengkapi di antara satu sama lain. Bagi Kant, kedua-dua sumber adalah benar dari sudutnya masing-masing. Justeru, idealisme Kant dianggap aliran epistemologi yang bersifat sederhana, yang cuba membentuk sintesis antara rasionalisme dan empirisisme. Kant menegaskan dalam bukunya, *Critique of Pure Reason*,

Thought without content are empty, perception without conceptions are blind … Understanding can perceive nothing, the sense can think nothing. Knowledge arises only from their united action.
**Dear Land of Guyana** merupakan lagu kebangsaan Guyana yang dipillih sebulan sebelum kemerdekaan pada 1966, liriknya ditulis Archibald Leonard Luker manakalanya lagu tersebut digubah Robert Cyril Gladstone Potter.

Lirik Lagu
----------

Dear land of Guyana, of rivers and plains;
Made rich by the sunshine, and lush by the rains,
Set gem like and fair, between mountains and sea,
Your children salute you, dear land of the free.
Green land of Guyana, our heroes of yore,
Both bondsmen and free, laid their bones on your shore.
This soil so they hallowed, and from them are we,
All sons of one Mother, Guyana the free.
Great land of Guyana, diverse though our strains,
We are born of their sacrifice, heirs of their pains,
And ours is the glory their eyes did not see,
One land of six peoples, united and free.
Dear land of Guyana, to you will we give,
Our homage, our service, each day that we live;
God guard you, great Mother, and make us to be
More worthy our heritage, land of the free....

Terjemahan Bahasa Malaysia
--------------------------

Tanah Guyana tercinta, sungai dan dataran;
Menjadi kaya dengan cahaya matahari, dan subur oleh hujan,
Tetapkan permata seperti dan indah, antara gunung dan laut,
Anak-anak anda memberi salam kepada anda, Tanah bebas tercinta.
Tanah hijau Guyana, pahlawan kita dulu,
Kedua-dua penjawat dan bebas, meletakkan tulang mereka di pantai anda.
Tanah ini sehingga mereka suci, dan dari mereka kita,
Ibu semua anak lelaki, Guyana bebas
Tanah Guyana raya, beragam walaupun dari keturunan darah kita,
Kami lahir dari pengorbanan mereka, pewaris penderitaan mereka,
Dan kemuliaan yang belum dilihat oleh mereka adalah milik kita,
Satu tanah yang terdiri daripada enam orang, bersatu dan bebas.
Tanah Guyana tercinta, kepada anda akan kami berikan,
Penghormatan kami, perkhidmatan kami, setiap hari yang kami hidup;
Tuhan peliharamu, Ibu besar, dan jadikanlah kami untuk menjadi
Lebih bernilai warisan kita, tanah bebas ....

Pautan Luar
-----------

* Fail MIDI
***Grander Musashi*** (グランダー武蔵), juga dikenali sebagai **Super Fisher Grander Musashi** dan **Musashi the Great**, merupakan siri manga Jepun yang dicipta oleh Takashi Teshirogi dan telah dadaptasi kepada dua musim anime iaitu Grander Musashi dan Grander Musashi RV. Siri ini telah lama ditayangkan di Malaysia melalui saluran TV2.

### Grander Musashi

Musashi tinggal bersama ayahnya. Ibunya telah meninggalkan mereka pada tiga tahun yang lalu tetapi Musashi percaya dia akan kembali suatu hari nanti. Pada suatu hari mereka berpindah dari Tokyo ke sebuah kampung di kawasan pedalaman. Musashi tidak suka tinggal di situ dan dan mendesak ayahnya supaya membawanya kembali semula ke Tokyo. Dia mengira sama ada ibunya boleh mencarinya di rumah baru mereka.

lama aja selepas berpindah ke kawasan pedalamn, Musashi melihat bagaiman orang di situ memancing. Dia begitu tertarik dengan cara orang itu memancing. Musashi banyak belajar dari orang itu dan mendapati datuk di sebelah ibunya adalah juara di dalam pertandingan memancing. Musashi merasakan bahawa memancing boleh membawanya kepada ibunya yang hilang. Beliau menunjukkan minat yang mendalam di dalam memancing dan mengembara bersama dua orang rakan barunya iaitu Mio and Suguru ke banyak tempat untuk mencari ikan yang terkuat. Melalui memancing, Musashi dapat menimba pengalaman baru.

### Grander Musashi RV

Musashi Kazama dan dua rakannya, Mio dan Suguru, menyambung pengembaraan mereka ke seluruh dunia untuk mencari tujuh objek misteri yang mempunyai kuasa tersendiri yang dipanggil "Legenders," iaitu joran legenda di dalam bentuk ikan yang boleh memberi lebih kuasa untuk menarik perhatian ikan. Walau bagaimanapun, sekiranya joran itu digunakan terlalu banyak, ia akan menyebabkan kemusnahan atau harapan. Legenders dikatakan akan memberi hajat kepada sesiapa yang mendapatnya untuk mengubah dunia ini. Musashi bersaing dengan beberapa pemancing lain yang turut serta di dalam pengembaraannya untuk menangkap Legender.

Pertandingan
------------

Setiap pemancing ikan di dunia ini ingin menjadi pemancing terbaik. Untuk memegang gelaran itu, setiap pemancing hendaklah mengelilingi dunia dan menangkap ikan yang terbesar dan berkualiti tinggi. Ini adalah cabaran paling sukar kerana ikan yang terkenal suka berada di dalam tempat yang senyap dan tidak mudah diperdayakan dengan mana-mana joran. Cabaran ini lebih sukar apabila tempat memancing itu tidak stabil sama ada diakibatkan oleh alam semula jadi atau pemancing itu sendiri. Pemancing mesti menggunakan gabungan teknik terbaik dengan joran mereka dan kekuatan sudut untuk memenangi pertandingan ini.

|  |  |
| --- | --- |
| Ikon tunas | Rencana berkaitan anime dan manga ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Edward Mordrake adalah seorang lelaki dan menurut sumber yang boleh dipercayai, beliau dilahirkan pada abad ke-19 dan berketurunan orang Inggeris, dan mempunyai wajah kedua di belakang kepalanya. Wajah kedua tersebut tidak dapat melihat, menghidu, makan, minum dan bercakap dengan jelas tetapi ia dikatakan boleh *mengejek sementara Mordrake dalam keadaan gembira* dan *tersenyum ketika Mordrake dalam keadaan menangis atau kesedihan*. Mordrake berulang kali memohon kepada doktor peribadinya agar wajah keduanya yang juga digelar sebagai *(demon face)* dihapuskan. Beliau juga mendakwa perlakuan wajah kedua tersebut selalu berbisik sesuatu yang buruk-buruk belaka kepadanya setiap waktu malam. Namun begitu, tiada seorang doktor yang berani untuk menuruti permintaannya memandangkan tiada kemudahan perubatan pada ketika itu. Akhirnya, Mordrake mengambil keputusan untuk membunuh diri pada usia 23 tahun kerana mengalami kemurungan dan gangguan mental yang tidak terbatas.

Rujukan
-------

1. ↑  Gould, George M. (1956). *Anomalies and Curiosities of Medicine*. Blacksleet River. m/s. 124–125. ISBN 978-1-4499-7722-1. Dicapai pada October 29, 2014.

Pautan luar
-----------

* "Medical Debate: Edward modrake a case of cranipagus parasiticus?". *Medchrome*.
* Pednaud, J. Tithonus. "Edward Mordrake – 'Poor Edward'". *The Human Marvels*.
* "Edward Mordake – A Mystery Solved". *The Museum of Hoaxes*.
**Grandon Rhodes** (lahir **Grandon Neviers Augustine Rolker** ; 7 Ogos 1904 - 9 Jun 1987) merupakan seorang pelakon Amerika Syarikat.

Rhodes dilahirkan di Jersey City, New Jersey. 

Pada awal kerjayanya, Rhodes berlakon dalam teater repertori dengan rombongan di Montreal, Oklahoma City, Omaha, dan Hartford, antara tempat lain.  Kemunculan sulung filemnya adalah menerusi filem *Follow the Boys* (1944). 

Sebagai tambahan kepada banyak penampilan filem,  beliau juga kerap dalam dua rancangan televisyen yang telah lama ditayangkan, bermain sebagai doktor dalam *Bonanza* dan hakim dalam *Perry Mason*.  Beliau juga muncul dalam peranan berulang sebagai jurubank Beverly Hills Chester Vanderlip sepanjang kebanyakan tayangan *The George Burns and Gracie Allen Show* . 

Rhodes berlakon dalam teater repertori di Hartford, Montreal, Oklahoma City dan Omaha. Pada Januari 1932, Beliau menjadi orang terkemuka di Auditorium Pemain Tetap di Rochester, New York.  Kredit Broadway Rhodes termasuk *A Boy Who Lived Twice* (1945), *The Deep Mrs.* *Sykes* (1945), *Flight to the West* (1940), *Abe Lincoln di Illinois* (1938), *Ceiling Zero* (1935), *Lost Horizons* (1934), dan *Antony dan Cleopatra* (1924).

Kehidupan peribadi dan kematian
-------------------------------

Rhodes pernah berkahwin dengan Eveta Bryant dan bercerai. Beliau kemudiannya dengan pelakon Ruth Lee .  Rhodes meninggal dunia dua bulan sebelum hari jadinya yang ke-83 di Encino, California .

Rujukan
-------

1. ↑  Grandon Rhodes at Wikilogy
2. ↑  "Grandon Rhodes Succeeds Walter Bonn as Auditorium Leading Man". *Democrat and Chronicle*. New York, Rochester. January 21, 1932. m/s. 11. Dicapai pada June 6, 2018 – melalui Newspapers.com. penerbitan akses terbuka - percuma untuk dibaca
3. ↑  "Grandon Rhodes". *Daily Record*. New Jersey, Morristown. Associated Press. June 23, 1987. m/s. 7. Dicapai pada June 6, 2018 – melalui Newspapers.com. penerbitan akses terbuka - percuma untuk dibaca
4. ↑  "Grandon Rhodes; Character Actor". *The Daily Register*. Ohio, Dover. Associated Press. June 23, 1987. m/s. 7.
5. 1 2  "Veteran Actor Grandon Rhodes Dies". *Los Angeles Times*. 1987-06-20. Dicapai pada 4 May 2014."Veteran Actor Grandon Rhodes Dies". *Los Angeles Times*. 1987-06-20. Retrieved 4 May 2014.
6. ↑  "Grandon Rhodes Succeeds Walter Bonn as Auditorium Leading Man". *Democrat and Chronicle*. New York, Rochester. January 21, 1932. m/s. 11. Dicapai pada September 13, 2020 – melalui Newspapers.com.
7. ↑  "Grandon Rhodes". *Internet Broadway Database*. The Broadway League. Diarkibkan daripada yang asal pada September 13, 2020. Dicapai pada September 13, 2020.

Pautan luar
-----------

* Grandon Rhodes di Pangkalan Data Filem Internet (IMDb)
* Grandon Rhodes di Pangkalan Data Broadway Internet
Rantaian reputan daripada plumbum-212 ke plumbum-208, menunjukkan hasil reputan terdekat.
Dalam fizik nuklear, **hasil pereputan** ialah nuklid yang tinggal daripada pereputan nuklear. Pereputan nuklear biasanya berlaku dalam satu rantaian pereputan. Misalnya, U-238 mereput kepada Th-234 yang kemudian mereput kepada Pa-234 yang kemudiannya mereput dan mereput sehingga membentuk Pb-206, satu isotop stabil:

**Gagal menghurai (ralat sintaks): {\displaystyle \mbox{U-238} \rightarrow \overbrace{ \underbrace{\mbox{Th-234}}\_{\mbox{"anak" U-238}} \rightarrow \underbrace{\mbox{Pa-234m}}\_{\mbox{"cucu" U-238}} \rightarrow \ldots \rightarrow \mbox{Pb-206} }^{\begin{array}{c} \mbox{hasil reputan U-238} \end{array}} }**

Dalam contoh ini:

* Th-234, Pa-234m, ... Pb-206 ialah hasil pereputan U-238.
* Th-234 ialah "anak" kepada nuklid "ibu"nya U-238.
* Pa-234m (234 metastabil) ialah "cucu" kepada U-238.

Hasil pereputan penting bagi memahami pereputan radioaktif dan pengurusan sisa radioaktif.

Bagi unsur-unsur dengan nombor atom yang lebih tinggi daripada plumbum, rantaian pereputan unsur-unsur ini biasanya berakhir dengan satu isotop plumbum.

Dalam banyak keadaan, ahli rantaian pereputan adalah lebih radioaktif daripada nuklid asal. Oleh itu, meskipun uranium tidak berbahaya dalam keadaan asalnya, sesetengah sampel *pitchblende* semula jadi adalah berbahaya kerana kandungan radiumnya. Serupa juga, mantel gas torium sangat rendah keradioaktifannya ketika masih baru, tetapi menjadi lebih radioaktif hanya selepas beberapa bulan penyimpanan.

Meskipun masa yang tepat bila satu atom akan mereput tidak dapat ditentukan, hasil pereputan bahan radioaktif sangat mudah diramal. Oleh sebab ini, hasil reputan penting bagi saintis-saintis dari pelbagai bidang yang perlu tahu kuantiti atau jenis produk ibu. Kajian seperti ini dilakukan untuk mengukur tahap pencemaran (di dalam dan di sekeliling fasiliti nuklear) dan bagi beberapa kegunaan lain.

Lihat juga
----------

* Rantaian pereputan
Lukisan sebuah benteng
**Katelum** atau **benteng** (bahasa Inggeris *bastion*) (juga dinamakan bulwark, berasal dari nama Belanda "bolwerk"), adalah sebuah struktur bersudut (atau berbucu tajam) mengunjur keluar dari tembok tirai sebuah perkubuan meriam. Benteng yang maju terdiri daripada dua muka dan dua rusuk dengan tembakan dari rusuk dapat melindungi tembok tirai dan juga benteng bersebelahan. Katelum adalah satu elemen dalam gaya perkubuan yang dominan dari pertengahan abad ke-16 hingga pertengahan abad ke-19. Benteng perkubuan menawarkan tahap yang lebih tinggi rintangan pasif dan lebih banyak ruang untuk pertahanan adalah di antara zaman bahan letupan meriam berbanding dengan perkubuan zaman pertengahan yang mereka ganti.

Lihat juga
----------

* Kubu bintang

Nota
----

1. ↑  Whitelaw 1846, p. 444

Rujukan
-------

|  |  |
| --- | --- |
|  | Cari ***bastion*** dalam Wikikamus bahasa Melayu, kamus bebas. |

|  |  |
| --- | --- |
|  | Wikimedia Commons mempunyai media berkaitan ***Katelum*** |

* Whitelaw, A. penyunting (1846), *The popular encyclopedia; or, 'Conversations Lexicon'*, **I**, Glasgow,Edinburgh, and London: Blackie & Son
* Harris, John. "Bastions" (PDF). Fortress Study Group. Diarkibkan daripada yang asal (PDF) pada 2013-05-14. Dicapai pada 2 March 2012.

Templat:Fortifications

  


|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
Deodoran
**Deodoran** (Jawi: ‏**ديودورن**‎code: ms is deprecated ‎) dipakai pada badan untuk mencegah penularan bau badan hasil pemguraian perpeluhan oleh bakteria di lipatan ketiak, kaki, dan bahagian badan yang lain. Produk ini datang dalam pelbagai jenis bergantung dari negara ke negara - deodoran berasaskan krim, gosokan mahupun semburan aerosol digemari di Eropah manakala deodoran berasaskan pepejal atau gel lebih didapati di Amerika Utara.[*perlu rujukan*]

Komposisi
---------

Deodoran sering berasaskan alkohol yang berperanan menyingkirkan bakteria selama tempoh tertentu. Bahan-bahan aktif lain termasuk natrium stearat, natrium klorida dan alkohol stearil. Ia juga boleh dirumuskan dengabn bahan antimikroba lain seperti triklosan yang merencatkan pertumbuhan bakteria atau sebatian seperti EDTA. Wangian atau minyak pati semulajadi juga ditambah bagi menyembunyikan bauan hasil perpeluhan.

Produk deodoran dahulu dirumuskan dengan bahan kimia seperti zink oksida, asid-asid, ammonium klorida, natrium bikarbonat and formaldehid namun proses sebahagian bahan ini menjadi sukar dikendalikan, merengsakan badan malah ada yang turut bersifat karsinogenik.

Rujukan
-------

1. ↑  Everts, Sarah (2 Julai 2012). "Deodorants & Antiperspirants". *cen.acs.org*. **90** (27). Dicapai pada 3 April 2018. More than one of `|work=` dan `|website=` specified (bantuan)
**DeepaRaya** ialah nama untuk perayaan Deepavali dan Hari Raya, yang secara tradisinya disambut oleh penganut Hindu dan Islam, di Malaysia dan juga di Singapura. Perkataan itu tercetus kerana sesekali masa kebetulan perayaan Deepavali Hindu dan perayaan Hari Raya Aidilfitri umat Islam, yang disebut dalam bahasa Melayu sebagai Hari Raya Aidilfitri. Dalam pengertian ini, ia serupa dengan kata lakur Kongsi Raya, yang menggabungkan Tahun Baru Cina dengan Hari Raya.

Walaupun perkataan "DeepaRaya" telah digunakan sejak sekian lama, ia mendapat kecaman menjelang Deepavali dan Aidilfitri 2005, apabila mufti negeri Perak mengkritiknya dan melabelkannya sebagai "haram" atau "haram". Beberapa blogger Melayu Islam turut mengkritik penggunaannya.

Lihat juga
----------

* Kongsi Raya

Rujukan
-------

* "Haram merayakan perayaan orang-orang kafir". Diperoleh pada 31 Okt. 2005.
* Juferi, Mohd Elfie Nieshaem (2005). "DeepaRaya? Sacriligeous!". Diperoleh pada 31 Okt. 2005.
* Ooi, Jeff (2004). "Not too late for DeepaRaya". Diperoleh pada 31 Okt. 2005.
**Formula untuk perubahan** dicipta oleh David Gleicher ketika dia berkerja di Arthur D. Little dalam awal 1960, dan diperhalusi oleh Kathie Dannemiller dalam tahun 1980. Formula ini menyediakan model untuk menilai kekuatan relatif yang boleh jadi memberi kesan kepada kejayaan program perubahan organisasi.

Versi Dannemiller: D x V x F > R
--------------------------------

Faktor yang mesti ada bagi menjayakan perubahan organisasi adalah seperti berikut: 

**D** = Ketidakpuasan hati dengan keadaan sekarang; 

**V** = Wawasan dari apa yang boleh dilakukan;

**F** = Pertama (*First*), langkah-langkah kukuh yang boleh diambil bagi menuju wawasan;

Sekiranya faktor-faktor ini lebih dari

**R** = Rintangan

maka perubahan boleh direalisasikan. Disebabkan D, V, dan F didarab, sekiranya salah satu adalah kosong atau lebih rendah, maka hasil darab akan jadi kosong atau rendah dan ia tidak mampu untuk melawan rintangan. 

Untuk memastikan kejayaan perubahan adalah perlu untuk menggunakan pengaruh dan pemikiran strategik untuk mewujudkan wawasan dan ianya penting untuk mengenalpasti mereka, langkah-langkah awal ke arah itu. Di samping itu, organisasi perlu mengakui dan menerima rasa ketidakpuasan hati yang wujud dengan mendengar suara pekerja itu sambil berkongsi trend industri, idea-idea kepimpinan, amalan terbaik dan analisis kompetitif untuk mengenal pasti keperluan untuk perubahan.

Versi asal Gleicher: C = (ABD) > X
----------------------------------

Formula asal diterbitkan oleh Beckhard, ialah:

C = (ABD) > X

dimana C merujuk kepada perubahan, A merupakan status quo ketidakpuasan hati, B merupakan impian yang jelas, D merupakan langkah-langkah yang diambil untuk keadaan yang diimpikan, dan X merupakan kos dari perubahan.

Popularisasi
------------

Kathleen Dannemiller yang menghapuskan formula versi asal tersebut dan memudahkannya, membuat ia mudah digunakan untuk para perunding dan pengurus. Dalam tahun 1992, penerbitan pertama Dannemiller dan Jacobs merupakan versi formula yang biasa digunakan.

Rujukan
-------

1. ↑  Cady, S.H. Jacobs, J. Koller, R. & Spalding, J. (2014). *The change formula: Myth, legend, or lore.* *OD Practitioner. 46*(3). 32-39.
2. ↑  Wheatley, M. J. Tannebaum, R. Yardley, P. Y. & Quade, K. (2003). *Organization development at work: Conversations on the values, applications, and future of OD*. San Francisco, CA: John Wiley & Sons.
3. ↑  Beckhard, R. (1975). Strategies for large
system change. *Sloan Management Review, 16*(2), 43-55.
4. ↑  Cady, S.H. Jacobs, J. Koller, R. & Spalding, J. (2014). The change formula: Myth, legend, or lore. Organization Development Practitioner. 46(3). 32-39.
5. ↑  Dannemiller, K. D. & Jacobs, R. W. (1992). Changing the way organizations change: A revolution of common sense. *The Journal Of Applied Behavioral Science, 28*(4), 480-498.
***Communitas perfecta*** ("komuniti yang sempurna") atau ***societas perfecta*** ("masyarakat yang sempurna") ialah nama Latin yang diberikan kepada salah satu daripada beberapa teori eklesiologi, kanonik, dan politik Gereja Katolik. Doktrin ini mengajar bahawa gereja adalah kumpulan yang berdikari atau bebas yang sudah mempunyai semua sumber dan syarat yang diperlukan untuk mencapai matlamat keseluruhannya (sehingga akhir) keselamatan sejagat umat manusia. Ia secara sejarah telah digunakan untuk mentakrifkan hubungan gereja-negara dan untuk menyediakan asas teori bagi kuasa perundangan gereja dalam falsafah undang-undang kanun Katolik .

*Communitas perfecta* dalam Aristotle
-------------------------------------

Asal-usulnya boleh dikesan kepada <i id="mwEg">Politik</i> Aristotle, yang menggambarkan *Polis* secara keseluruhannya diperbuat daripada beberapa bahagian yang tidak sempurna, iaitu penyempurnaan masyarakat semula jadi seperti keluarga dan kampung.  "Komuniti yang sempurna" pada asalnya dibangunkan sebagai teori masyarakat politik. Organisasi politik yang paling berdaulat (Polis) boleh mencapai akhir masyarakat secara keseluruhan (kebahagiaan) lebih baik daripada mana-mana bahagian bawahan masyarakat (keluarga, kampung, dll. ). Oleh kerana ia boleh mencapai penghujungnya ( *telos* ) dengan kuasanya sendiri dan sumber-sumber dalam dirinya, maka ia berdikari. Ia adalah sara diri yang merupakan elemen penentu polis.

Rujukan
-------

### Nota kaki

1. 1 2  Aristotle, *Politics* book I chapter 1
 

### Bibliografi

* iconPortal Katolik

* Böckenforde, Ernst-Wolfgang. State - Society - The Church, dalam: Writings on the State - Society - Church III, Freiburg 1990, hlm. 113-211
* Graham, Robert A. SJ *Vatican Diplomacy: A Study of Church and State on the International Plane* (Princeton, New Jersey: Princeton University Press, 1959).
* Listl, Joseph. *Gereja dan Negeri dalam Undang-undang Gereja Katolik baru-baru ini*, Berlin 1978
**Sheikh Hassan Yousef** (lahir pada 1955 di Ramallah) (Dalam Bahasa Arab : الشيخ حسن يوسف ) ialah pengasas bersama Hamas. Beliau kini berkhidmat sebagai salah seorang pemimpin mereka di Tebing Barat.

Dia dianggap sebagai ahli puak pelampau Hamas dan dia mengelak daripada sebarang perbincangan tentang perhubungan antara Israel dan Palestin. Beliau juga dianggap sebagai salah seorang pemimpin rohani Hamas.

Yousef berkahwin dengan Sabba Abu Salem. Mereka mempunyai enam anak lelaki dan tiga anak perempuan. Anak sulungnya, Mosab Hassan Yousef, bekerja menyamar dengan Shin Bet dari 1997 hingga 2007 untuk menghalang serangan ke atas orang awam Israel, kerana dia menganggap serangan sedemikian tidak bermoral dan merosakkan perjuangan Palestin. Dia tidak diakui oleh bapanya tetapi dianggap hero oleh ramai rakyat Amerika dan juga Israel.

Pada 2 Julai 2019, anak bongsu Hassan, Suhib Hassan Yousef muncul dalam temu bual dengan TV Israel yang mengkritik Hamas dan menyifatkan ia sebagai organisasi pengganas yang korup yang mencetuskan kemarahan besar daripada ahli Hamas yang menyifatkan beliau sebagai pengkhianat dan rakan usaha sama, dan rangkaian gabungan Hamas yang lain. berkata bahawa dia bekerja dengan Mossad Israel yang dinafikannya sepenuhnya. Yousef telah ditangkap oleh pihak berkuasa Israel beberapa kali, bermula dari tahun 1993. Dia menjadi pemimpin Intifada Kedua yang kelihatan. Menurut Pusat Maklumat Palestin, Yousef telah menghabiskan lebih 23 tahun di penjara Israel.
**Filem Siew Lup**merupakan sebuah filem seram ngeri yang diarahkan oleh Sam Loh dan dibintangi oleh Rebecca Chen, Louis Wu, Sunny Pang, Melody Low. Filem ini telah ditayangkan kepada umum pada 2016.

Filem ini menggunakan bahasa Mandarin dan tayangannya memakan masa selama 87 minit.

Sinopsis
--------

Mia, seorang bekas pelacur, terperangkap dalam perkahwinan tanpa cinta dengan Quan, tukang daging yang mengendali kedai daging panggang. Kompleks inferior Quan akibat kemerosotannya telah menyebabkan kekecewaan dan kemurungan, dan Mia adalah orang yang menanggung penyalahgunaan fizikal Quan. Apabila Mia bertemu Wu, pengarah pengebumian bersemangat dan penyayang, dua jiwa kesepian bertaut dengan segera. Kehendak mereka dan keinginan untuk satu sama lain tidak lama lagi menjadi urusan yang membawa maut.

Pelakon
-------

Para pelakon yang berlakon di dalam filem ini termasuk Rebecca Chen, Louis Wu, Sunny Pang, Melody Low

Penerbitan
----------

*Filem Siew Lup* ini , yang masa tayangannya sepanjang 87 minit ini dihasilkan oleh Mm2 Entertainment, dan syarikat pengedarnya adalah Mm2 Entertainment.

Keluaran dan sambutan
---------------------

### Tayangan

Filem terbitan Mm2 Entertainment ini dihasilkan untuk tayangan umum dalam format HD dan syarikat pengedarnya juga merupakan syarikat yang sama, iaitu Mm2 Entertainment.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Siew Lup
Tunjuk perasaan di Cyprus mendokong *enosis* pada tahun 1930-an.
***Enosis*** (Yunani: Ένωσιςcode: el is deprecated , "penyatuan") merupakan pergerakan dilangsungkan dalam kalangan masyarakat Yunani yang menghuni kawasan-kawasan luar negara republik Yunani mendokong kesatuan politik dengan negara tersebut. Ia didasarkan pemahaman iredentis Megali Idea yang wujud semasa pembentukan negara Yunani moden tahun 1830 mendesak pengilhakan tanah-tanah diduduki bangsa Yunani termasuk yang terlibat semasa Perang Kemerdekaan Yunani 1820-an.

Pulau Cyprus merupakan antara tempat utama bergolaknya fahaman ini semasa ia dalam penjajahan British namun ia tidak disenangi masyarakat bangsa Turki yang turut menghuni pulau tersebut tanpa adanya syarat pemisahan kawasan mereka daripada yang ditadbir orang Yunani atau *taksim* (تقسيم). Cyprus dimerdekakan secara neutral tanpa memihak kepada mana-mana *enosis* atau *taksim* tahun 1960; namun suatu rampasan kuasa didokong junta Yunani mendorong kepada pendudukan balas oleh pihak Turki sendiri di bahagian pulau utara membawa kepada konflik yang wujud sehingga hari ini.

Lihat juga
----------

* Taksim
**Hallmark Channel** ialah saluran kabel televisyen berbayar Amerika Syarikat yang dimiliki Crown Media Holdings Inc. yang dimiliki Hallmark Cards Inc.. Rancangan di saluran ini terutamanya ditujukan kepada keluarga dan memaparkan pelbagai filem televisyen dan siri mini, siri televisyen asli dan yang diperoleh dan juga rancangan gaya hidup. Setakat Febuari 2015, Hallmark Channel diperoleh kira-kira 85439000 rumah tangga di Amerika Syarikat. Walaupun sangat bersifat sebagai jenama tanpa haluan politik, Hallmark Channel mendapat sambutan hangat dalam kalangan penonton yang berhaluan kanan di kawasan luar bandar dan perkampungan, iaitu berdasarkan Steven Malangan dari Institut Manhattan Kajian Polisi dalam rencana Los Angeles Times, mereka berasa bahawa saluran dan rancangan asli ini memenuhi kehendak "meluahkan nilai kekeluargaan tradisi dan juga mengelak daripada tema politik dan cerita yang mengutuk agama".

Rujukan
-------

1. ↑  Seidman, Robert (February 22, 2015). "List of how many homes each cable network is in as of February 2015". *TV by the Numbers*. Zap2it. Diarkibkan daripada yang asal pada 2015-03-21. Dicapai pada March 14, 2015.
***Derhaka Cinta Jebat*** merupakan sebuah siri drama televisyen Malaysia 2022 arahan Ejump Mohd di bintangi oleh Azlee Khairi, Elvina Mohamad dan Ikmal Amry. 
Siri ini memulakan tayangan perdana di Slot Widuri TV1 bermula 3 Januari 2022 menggantikan *Maryam Eliana*.

Sinopsis
--------

Semua berpunca kerana rasa dendam, salah faham dan ditambah pula dengan ego yang tinggi melangit, sanggup Jebat Zulkarnain menzalimi Aisyah Humaira isterinya sendiri. Bijaknya Jebat mengatur rancangan agar Aisyah jatuh cinta padanya hingga membawa kepada sebuah perkahwinan dengan niat ingin membalas dendam. Aisyah Humaira, suatu ketika dahulu pernah menjalinkan hubungan cinta dengan adik lelaki Jebat iaitu Tuah Iskandar.

Tanpa usul periksa teganya Jebat menjatuhkan hukuman sewenang-sewangnya tanpa memberi peluang kepada Aisyah untuk menjelaskan segala-galanya. Aisyah dituduh berlaku curang semasa dia berkasihan dengan Tuah dan menjadi penyebab musibah yang menimpa adik lelaki kesayangannnya. Aisyah benar-benar kecewa. Jebat mendustai cintanya. Dia dinikahi Jebat bukan untuk disayang, dicintai sepenuh hati tapi Jebat punya agendanya sendiri. Misi Jebat hanyalah satu, melunaskan dendamnya dan membalas balik segala kesengsaraan Tuah yang kononnya dikhianati Aisyah dahulu.

Hati isteri manalah yang tidak kecewa. Bahagia yang diharapkan namun dibalas dengan derita sengsara oleh sang suami yang sangat dicintainya sepenuh hati. Aisyah semakin menderita, lalu dia mengambil keputusan untuk pergi meninggalkan Jebat bersama sekeping hati yang luka. Mainan takdir, disaat segala kebenaran terbentang di depan mata, Jebat pula yang jadi penasaran. Menyesal kini tidak berguna, Aisyah semakin jauh membawa diri. Penyesalan kini menyeksa diri Jebat. Masih berkesempatan lagikah dia atau sudah terlambatkah untuk dia meraih sebuah kemaafan dan cinta Aisyah kembali?

Pelakon
-------

* Azlee Khairi sebagai Jebat Zulkarnain
* Elvina Mohamad sebagai Aisyah Humairah
* Ikmal Amry sebagai Tuah Iskandar
* Jasper Supayah sebagai Cemelia
* Faez Nick sebagai Iqbal
* Daniel Fong sebagai Amar/Eric Wong
* Ikhwan Rosli sebagai Salim
* Nina Fazurina sebagai Amira
* Puteri A'teeqah Ayu sebagai Suria
* Mimi Ernida sebagai Inara
* Hannah Qiassatina sebagai Fatihah
* Wilma Muhammad sebagai Huda
* Aznah Hamid sebagai Opah
* Bohari Ibrahim sebagai Azman
* Puteri Ateeqah sebagai Suria
* Razali Ghani sebagai Pak Husin
* Siti Ruwiyani sebagai Cik Yam
* Izzendra sebagai Teja

Rujukan
-------

1. ↑   Drama Derhaka Cinta Jebat. MyInfoTaip. Dicapai 2 Januari 2022
2. ↑   Budiey (31 Disember 2021). "Derhaka Cinta Jebat buka tirai Drama Adaptasi 2022 di RTM". *Sensasi Selebriti*. Dicapai pada 3 Januari 2022.
Jerebu harmatan yang mengelilingi Masjid Negara Abuja di Abuja.
Templat:Cuaca
**Harmatan** ialah satu musim di benua kecil Afrika Barat yang hadir pada antara penghujung November dengan pertengahan Mac. Cirinya ialah angin pasat timur laut kering dan berdebu yang juga dikenali sebagai **harmatan** yang bertiup dari Gurun Sahara merentasi Afrika Barat ke Teluk Guinea. Namanya berkaitan dengan kata *haramata* dalam bahasa Twi. Suhunya rendah di kebanyakan tempat, tetapi mungkin juga tinggi di sesetengah tempat, bergantung pada keadaan setempat.

Harmatan bertiup semasa musim kering yang berlaku semasa bulan-bulan matahari paling rendah. Pada musim ini, permatang subtropika bagi tekanan tinggi kekal di Gurun Sahara pusat dan Zon Penumpuan Antara Tropika (ITCZ) kekal di Teluk Guinea. Pada pergerakannya merentasi Sahara, harmatan mengutip debu halus dan zarah pasir (antara 0.5 dengan 10 mikron).

Lihat juga
----------

* Khamsin

Rujukan
-------

1. 1 2  Minka, Ndazo Salka; Ayo, Joseph (2014). "Influence of cold–dry (harmattan) season on colonic temperature and the development of pulmonary hypertension in broiler chickens, and the modulating effect of ascorbic acid". *Open Access Animal Physiology* (dalam bahasa Inggeris): 1. doi:10.2147/OAAP.S51741.
2. ↑  "Harmattan" (dalam bahasa Inggeris). Encyclopædia Britannica. Dicapai pada 22 Julai 2015.
3. ↑  Templat:Kutip kamus
4. ↑  *Climate and Land Degradation* (ISBN 3540724370, 2007): "At the southern fringe of the Sahara Desert, a special dry and hot wind, locally termed Harmattan, occurs."
5. ↑  *Geographical Review* (1919): "Knox writes of this wind : The Harmattan is experienced as a wind which blows, especially in the months of December, January, and February, from the NE. and is a hot wind in some localities and a cold wind in others, according to circumstances."

Pautan luar
-----------

* Templat:Kutip EB1911
Kawasan Tokyo Raya ialah kawasan metropolitan yang paling ramai penduduknya dengan kira-kira 35 juta orang.
Lukisan imej 3D kelompokan bandar dwinegara kawasan metropolitan San Diego – Tijuana.
**Kawasan metropolitan** ialah pusat kependudukan besar yang terdiri daripada sebuah metropolis besar dan kawasan pengaruhnya yang bersebelahan, atau segugusan bandar raya besar yang bersebelahan dan kawasan pengaruhnya. Sesebuah kawasan metropolitan biasanya mendapat namanya sempena bandaraya terbesar atau terpenting dalam lingkungannya.

Takrifan am
-----------

Semenjak diterima pakai pada tahun 1950, tiada perubahan besar dalam "konsep" kawasan metropolitan asas, namun sejak itu telah berlakunya perubahan besar dalam taburan geografi, oleh itu dijangka terus berubah mengikut peredaran zaman. Orang awam dan pihak media sering menggunakan istilah "kawasan metro" atau sebagainya untuk memaksudkan seluruh kawasan geografi, termasuk bukan sahaja kependudukan bandaraya yang terkenal, bahkan juga kependudukan di kawasan tengah bandar, subbandar, lepas bandar dan adakalanya luar bandar, semuanya dipengaruhi oleh kegiatan pekerjaan, pengangkutan, dan perdagangan di bandaraya terbesar.

Biasanya, kawasan metropolitan menggabungkan kelompokan (kawasan binaan bersempadan) dengan kawasan-kawasan persisian yang tidak semestinya bersifat bandar, tetapi terikat dengan pusat oleh kegiatan pekerjaan atau perdagangan. Kawasan ini juga dikenali sebagai **kawasan komuter**, dan boleh juga diluaskan ke luar persisian bandar, iaitu kawasan yang bukan dalam lingkungan bandaraya tetapi dihubungkan dengan bandaraya tersebut. Contohnya, Ampang Jaya dikira tergolong dalam kawasan metro Kuala Lumpur; biarpun bukan dalam lingkungan namun dihubung erat. 

Bandaraya teras dalam kawasan metroplitan polisentrik tidak semestinya disambungkan oleh pembangunan binaan bersebelahan, berbeza dengan bandar gabungan yang memerlukan bandar-bandar tersebut bersempadan. Dalam kawasan metropolitan, adalah memadai untuk bandaraya pusat membentuk nukleus kependudukan besar yang cukup disepadukan bersama juzuk-juzuk lain.

Lihat juga
----------

* Bandar gabungan
* Ecumenopolis
* Kawasan perindustrian
* Metropolis
* Megalopolis
* Rebakan bandar
* Senarai bandar raya mengikut populasi

Rujukan
-------

1. ↑
2. ↑

Pautan luar
-----------

* MetroFYI.com - Partial list of Travel and Tourism information for North America (Many major Metros are NOT included and most are advertising related).
* metropolis.org - An organisation of world metropolises
* Urban Employment Areas in Japan Diarkibkan 2007-02-02 di Wayback Machine (Metropolitan Employment Areas in Japan)
* (Metropolis read by maps in Friuli Venezia Giulia - Northeast of Italy - EU)
* Geopolis : research group, university of Paris-Diderot, France — Urbanization of the world
**Enggang jambul** (***Lophoceros alboterminatus***) ialah spesies enggang dalam keluarga Bucerotidae. Ia ditemui di sekitar Afrika.

Pemerihalan
-----------

Ia bersaiz sederhana, dengan panjang 50–54 sentimeter (20–21 in), dan dicirikan oleh perutnya yang putih dan punggung serta sayapnya yang hitam. Hujung bulu ekor panjangnya putih. Matanya kuning; paruhnya merah dan mempamerkan cula yang gempal pada rahang atas. Pada betina, culanya lebih kecil. Ia boleh dibezakan daripada *Lophoceros bradfieldi* yang serupa melalui paruhnya yang lebih pendek.

Habitat
-------

Ia ialah penetap biasa di hutan pantai dan sungai di selatan (hanya pantai timur) hingga timur laut Afrika.

Diet
----

Ia meramu utamanya di pokok, di mana ia memakan serangga (sering ditangkap dalam penerbangan), rodensia kecil, reptilia kecil, telur, biji benih, dan buah-buahan. Ia boleh dilihat dalam kumpulan, biasanya pada musim kemarau. Empat hingga lima biji telur putih dieram selama 25 hingga 30 hari; juvenil kekal bersama kedua-dua induk selama kira-kira 8 minggu.

Rujukan
-------

1. ↑  BirdLife International (2016). "*Lophoceros alboterminatus*". *Senarai Merah Spesies Terancam IUCN*. **2016**: e.T22682396A92943440. doi:10.2305/IUCN.UK.2016-3.RLTS.T22682396A92943440.en. Dicapai pada 12 November 2021.

* Gordon Lindsay Maclean, *Robert's Birds of South Africa*, 6th Edition ISBN 0-620-17583-4

|  |  |
| --- | --- |
| Pengenalpastian takson | 
* Wd: Q27074811
* ADW: Tockus\_alboterminatus
* BOLD: 857304
* eBird: crohor1
* GBIF: 7983173
* iNaturalist: 512160
* IUCN: 22682396
* Xeno-canto: Lophoceros-alboterminatus

 |
**Enggang Sumba** (***Rhyticeros everetti***) ialah spesies enggang keluarga Bucerotidae. Ia endemik di pulau Sumba di Indonesia. Nama binomialnya ialah sempena memperingati pentadbir kolonial British dan pengumpul zoologi Alfred Hart Everett.

Pemerihalan
-----------

Ia bersaiz sederhana, berbuluan kehitaman dan panjangnya kira-kira 70 cm. Jantannya perang kemerahan gelap pada gombak dan tengkuk, dengan leher yang lebih pucat. Betina mempunyai buluan hitam sepenuhnya. Kedua-dua jantina mempunyai paruh besar yang kusam dan kekuningan dengan tompok manggis di pangkalnya, cula bergerigi dan tekak biru bolehkembung.

Taburan dan habitat
-------------------

Endemik di Indonesia, ia mendiami hutan separuh malar hijau di Sumba di Kepulauan Sunda Kecil. Ia jarang ditemui dan ditemui di tanah rendah pada ketinggian sehingga 950 m (3,120 ka).

Tingkah laku
------------

Ia bersifat monogami. Pemakanannya terdiri terutamanya daripada buah-buahan.

Status pemuliharaan
-------------------

Disebabkan kehilangan habitat yang berterusan, julat terhad, saiz populasi yang kecil, dan pemburuan berlebihan di sesetengah kawasan, bia dinilai sebagai Terjejas dalam Senarai Merah Spesies Terancam IUCN. Ia disenaraikan pada Lampiran II CITES. Sebahagian daripada habitatnya dilindungi di Taman Negara Laiwangi Wanggameti dan Taman Negara Manupeu Tanah Daru.

Rujukan
-------

1. 1 2  BirdLife International (2020). "*Rhyticeros everetti*". *Senarai Merah Spesies Terancam IUCN*. **2020**: e.T22682535A184201170. doi:10.2305/IUCN.UK.2020-3.RLTS.T22682535A184201170.en. Dicapai pada 20 November 2021.
2. ↑  "Appendices | CITES". *cites.org*. Dicapai pada 2022-01-14.
3. ↑  "Bericht über die Jahresversammlung der Deutschen Ornithologischen Gesellschaft vom 28. bis 30. Mai 1897 in Dresden". *Journal für Ornithologie*. **45** (4): 513. 1897. doi:10.1007/BF02207249. S2CID 8223540. The title page of the volume has 1897 but the article was not published until 1898.

|  |  |
| --- | --- |
| Pengenalpastian takson | 
* Wd: Q246763
* ADW: Rhyticeros\_everetti
* eBird: sumhor1
* EoL: 1065062
* GBIF: 2475904
* iNaturalist: 514335
* ITIS: 707791
* IUCN: 22682535
* NCBI: 1303254
* Species+: 3609
* Xeno-canto: Rhyticeros-everetti

 |